Industriutbyggeren og forretningsmannen William Cockerill gjorde bruk av britisk know-how til å få fart på Verviers' tekstilindustri. Gatene ble brolagt, gassbelysning installert, og byens folketall ble raskt fordoblet under den industrielle revolusjon. Etter første verdenskrig kunne Verviers' ullindustri måle seg med den i Bradford i England. Blant de familier som var drivkrefter ved den industrielle utbygging kan nevnes navn som Simonis, Biolley, Pelzer, Hauzeur, Renkin, Paulis, Schwachhoffer, Brunninghausen, Lamboray og Adolphy.